钦定古今图书集成/明伦汇编/氏族典/第562卷 > 《郑樵通志》 > 伊娄穆
## 钦定古今图书集成/明伦汇编/氏族典/第562卷 > 《郑樵通志》 > 伊娄穆

按《周书伊娄穆传》，“穆字奴干，代人也。父灵，善骑射，为
太祖所知。太祖尝谓之曰：‘昔伊尹保衡于殷，致主尧
舜。卿既姓伊，庶卿不替前绪’。于是赐名尹焉。历隆州
刺史，赐爵卢奴县公。穆弱冠为太祖内亲信，以机辩
见知。邙山之役，力战有功，拜子都督丞相府参军事，
历中书舍人、尚书驾部郎中，赐封安阳县伯。孝闵帝”
践祚，拜兵部中大夫，进爵为侯。保定初，进爵为公。天
和二年，卫公直出镇襄州，以穆为长史。郢州城民王
道𦙃反穆频破。𦙃众。建德初，授荆州，复以穆为总管
府长史。穆频贰戚藩，甚得匡赞之誉。入为小司马。五
年，从皇太子讨吐谷浑，以疾卒。